Margaret Domka
Margaret Domka (1979. augusztus 13. –) amerikai női nemzetközi labdarúgó-játékvezető. Polgári foglalkozása a spanyol nyelv tanára.

Pályafutása
Játékvezetésből, zsebpénzének biztosítása miatt  1992-ben vizsgázott. Az NASL Játékvezető Bizottságának (JB) minősítésével 2006-tól országos, az Amerikai Labdarúgó-szövetség (USSF), a Női Liga (WUSA), a Futball Egyesülete (WPS), a Liga Serie, majd 2007-től a Nemzeti Női Labdarúgó Liga (NWSL) profi játékvezetője. 2014-től a W-League Championship bírója. A W-League az Egyesült Államokban és Kanadában a legmagasabb szintű női labdarúgó bajnokság. Küldési gyakorlat szerint rendszeres tartalék, 4. játékvezetői tevékenységet is végez. Vezetett kupadöntők száma: 1.

A 2014 National Women's Soccer League season döntő mérkőzésére kapott küldést.

A Amerikai labdarúgó-szövetség JB terjesztette fel nemzetközi játékvezetőnek, a CONCACAF JB tagja, a Nemzetközi Labdarúgó-szövetség (FIFA) 2009-től tartja nyilván bírói keretében. A FIFA JB 2007–2009 között az asszisztensi keretében tartotta nyilván.  A FIFA JB központi nyelvei közül a angolt és a spanyolt beszéli. Több nemzetek közötti válogatott (Női labdarúgó-világbajnokság, Algarve-kupa), valamint klubmérkőzést vezetett, vagy működő társának 4. bíróként illetve alapvonalbíróként segített. Amerika 10. FIFA bírója, egyben a 3. női játékvezető.

A 2012-es U20-as női labdarúgó-világbajnokságon, illetve a 2014-es U20-as női labdarúgó-világbajnokságon a FIFA JB hivatalnokként vette igénybe.

A 2015-ös női labdarúgó-világbajnokságon a FIFA JB bíróként alkalmazta. A FIFA JB 2015 márciusában nyilvánosságra hozta annak a 29 játékvezetőnek (22 közreműködő valamint 7 tartalék, illetve 4. bíró) és 44 asszisztensnek a nevét, akik közreműködhettek Kanadában a női labdarúgó-világbajnokságon. A kijelölt játékvezetők és asszisztensek 2015. június 26-án Zürichben, majd két héttel a világtorna előtt Vancouverben vettek rész továbbképzésen, egyben végrehajtották a szokásos elméleti és fizikai Cooper-tesztet. Selejtező mérkőzéseket a CONCACAF zónában vezetett. Világbajnokságon vezetett mérkőzéseinek száma: 1.

A 2012-es Algarve-kupa, valamint a 2013-as Algarve-kupa labdarúgó tornán a FIFA JB játékvezetőként vette igénybe szolgálatát. 

A Nemzetközi Labdarúgás-történeti és -statisztikai Szövetség (International Federation of Football History & Statistics) (IFFHS) a 2014-es év szakmai eredményessége alapján az év tíz legjobb női labdarúgó-játékvezetője közé rangsorolta. 2014-ben Carina Vitulano mögött a 6. helyen végzett.

Források 

Amerikai labdarúgó-játékvezetők
1979-ben született személyek
Élő személyek